EkBass/fiwiki-20250220-pages-articles huggingface dataset:
Husain ibn Ali (Mekan šarif)

Husain ibn Ali al-Hashimi (; 1. toukokuuta 1854 – 4. kesäkuuta 1931) oli Mekan šarif, vuodesta 1908 Mekan emiiri ja vuodesta 1917 Hijazin kuningas. Vuonna 1924 hän julisti itsensä kaikkien muslimien kalifiksi. Hän hallitsi Hijazia vuoteen 1924, jolloin Abdulaziz Al Sa’ud voitti hänet, minkä jälkeen hän luovutti maalliset arvonimensä pojalleen Alille. Hänen pojistaan tuli Irakin ja Jordanian kuninkaita. ==Elämäkerta== Husain ibn Ali syntyi Istanbulissa, Osmanien valtakunnassa. Suku katsoi olevansa profeetta Muhammedin tyttären Fatiman jälkeläisiä. Suvulle oli vuodesta 1201 kuulunut arvo Mekan ja Medinan šarif, pyhien paikkojen suojelija. Vuonna 1517 šarif oli tunnustanut osmanien yliherruuden. Šarif Husain ibn Ali kapinoi vuonna 1916 osmanien valtaa vastaan suuressa arabikapinassa. Hän liittoutui ensimmäisen maailmansodan aikana Saksan ja Osmanien valtakunnan kanssa, mutta kun brittien komissaari McMahon lupasi arabeille itsenäisen Egyptistä Persiaan ulottuvan valtakunnan, Husain nousi kapinaan turkkilaisia vastaan. Husain oli arabikapinan nimellinen johtaja. Sodan jälkeen Kansainliitto järjesti osmanien entiset maat Ranskan ja Britannian alaisuuteen mandaateiksi, mistä syystä hän ei suostunut ratifioimaan Versaillesin rauhansopimusta. Kesäkuussa 1916 Husain julisti olevansa profeetta Muhammedin jälkeläisenä islaminuskoisten todellinen johtaja. Julistuksella hän pyrki syrjäyttämään sulttaanin Mehmed V:n, joka hänen silmissään oli nuorturkkilaisten käskyläinen. Husain julisti itsensä lokakuussa 1916 kaikkien arabien kuninkaaksi. Tämä johti konfliktiin Ibn Sa’udin kanssa, jota vastaan Husain oli taistellut ennen maailmansotaa osmanien puolella. Suurvallat eivät tunnustaneet kuin Hijazin kuninkuuden. Turkin suuri kansalliskokous julisti kalifaatin puretuksi maaliskuussa 1924, jolloin Husain julisti itsensä kalifiksi Mekassa. Häntä ei otettu vakavasti ja saudit ajoivat hänet Arabian niemimaalta samana vuonna. Husain pakeni Kyprokselle, ja asettui myöhemmin Jordaniaan, jossa hänen poikansa Abdullah ibn Husain hallitsi. Hänen poikansa Ali ibn Husain otti 1924 lyhyeksi aikaa Hijazin valtaistuimen, mutta joutui pakenemaan Ibn Sa’udia ja wahhabiitteja ja luopui asemastaan seuraavana vuonna. Husain ibn Ali käytti kalifin arvonimeä asuessaan Ammanissa. Hän kuoli 1931. ===Lapset=== Husain ibn Alilla oli neljä vaimoa, ja hän sai viisi poikaa ja kolme tytärtä: *Abdullah ibn Husain, Transjordanin emiiri, Jordanian kuningas *Faisal ibn Husain, Irakin kuningas *prinssi Zeid ibn Huseyin, Irakin kuningas Feisal II:n seuraaja tämän salamurhan jälkeen 1958, ei ikinä hallinnut tasavallaksi julistettua Irakia. *Ali ibn Husain, Hijazin viimeinen kuningas *Hassan ibn Husain, kuoli nuorena *Saliha *Fatima *Sara == Lähteet == Luokka:Hašimidit Luokka:Hijazin kuninkaat Luokka:Kalifit Luokka:Vuonna 1853 syntyneet Luokka:Vuonna 1931 kuolleet
Jamie Korab

Jamie Korab (s. 28. marraskuuta 1979 Harbour Gracessa, Newfoundland ja Labradorissa, Kanadassa) on kanadalainen curling-pelaaja. Hän toimi Kanadan ykkösheittäjänä joukkueen voittaessa olympiakultaa 2006 Torinon kisoissa. Korab pelasi kaksissa Kanadan nuorten mestaruuskisoissa ja kolmissa aikuisten mestaruuskisoissa. 1997 juniorien kisassa hän toimi Randy Turpinin joukkueen kolmosheittäjänä. Vuonna 2000 hän liittyi Brad Gushuen joukkueeseen, joka eteni loppuotteluun saakka, mutta hävisi Brittiläisen Kolumbian Brad Kuhnin joukkueelle. Saman vuoden jälkeen Korab joutui ikänsä takia jättämään juniori- ikäisten joukkueen, mutta palasi takaisin vuonna 2003 aikuisten mestaruuskilpailuihin. Vuonna 2005 joukkue voitti Kanadan olympiakarsinnat ja olympialaisissa voitti kultaa voitettuaan loppuottelussa Markku Uusipaavalniemen kipparoiman Suomen. Luokka:Kanadalaiset curlingpelaajat Luokka:Kanadalaiset olympiavoittajat Luokka:Vuonna 1979 syntyneet Luokka:Elävät henkilöt
Mark Nichols

Mark Nichols (s. 1. tammikuuta 1980 Labrador City, Newfoundland ja Labrador, Kanada) on kanadalainen curling-pelaaja. Hän toimi Kanadan joukkueen kolmosheittäjänä 2006 Torinon olympiakisoissa, missä joukkue voitti kultaa. Nichols on pelannut Brad Gushuen joukkueen kolmosheittäjänä vuodesta 1999 lähtien. Hän on pelannut kolmissa Kanadan juniorien mestaruuskisoissa ja voittanut mestaruuden kerran (2001). Aikuisten mestaruuskilpailuissa Nichols on pelannut kolmesti. Vuonna 2001 Nichols voitti Gushuen joukkueessa nuorten maailmanmestaruuden. Samoissa kisoissa hänet valittiin kolmosheittäjänä kilpailujen all-stars -joukkueeseen. Torinon olympialaisten loppuottelussa Markku Uusipaavalniemen kipparoimaa Suomea vastaan Nichols esitti toistuvasti täydellisiä poistoheittoja. Hän sai voimakkaita suosionosoituksia varsinkin kuudennen pään kaksoispoistollaan, joka antoi Kanadalle kuusi pistettä ja ratkaisi koko ottelun ja olympiakullan kohtalon. Vuonna 2005 Nichols toimi joukkueensa kapteenina Kanadan sekajoukkueiden mestaruuskilpailuissa. Luokka:Kanadalaiset curlingpelaajat Luokka:Kanadalaiset olympiavoittajat Luokka:Vuonna 1980 syntyneet Luokka:Elävät henkilöt
Catriona LeMay Doan

Catriona Ann LeMay Doan O.C. (s. 23. joulukuuta 1970 Saskatoon, Saskatchewan, Kanada) on kanadalainen, 1990-luvun lopussa ja 2000-luvun alussa menestynyt pikaluistelija, joka oli suuntautunut erityisesti sprinttimatkoille. Hän voitti kaksi olympiakultaa ja viisi maailmanmestaruutta. LeMay Doan luisteli 22. marraskuuta 1997 Calgaryssä ensimmäisenä naisena 500 metriä alle 38 sekunnin, aikaan 37,90. Hän paransi ennätystä kaikkiaan seitsemän kertaa, lopulta joulukuussa 2001 aikaan 37,22, mikä säilyi maailmanennätyksenä yli viisi vuotta. Yhteensä hän piti maailmanennätystä hallussaan yli yhdeksän vuotta, lokakuusta 1997 maaliskuuhun 2007. LeMay Doan voitti 500 metrillä olympiakultaa sekä Naganossa 1998 että Salt Lake Cityssä 2002. Hän saavutti lisäksi Naganossa pronssia 1 000 metrillä ja sijoittui Salt Lake Cityssä sillä matkalla yhdeksänneksi. Hän kilpaili olympialaisissa jo Albertvillessä 1992 ja Lillehammerissa 1994 mutta ei yltänyt kymmenen parhaan joukkoon. Sprintterien MM-kisoista LeMay Doan voitti kultaa Berliinissä 1998 ja Hamarissa 2002, hopeaa Calgaryssä 1999 sekä pronssia Inzellissä 2001. Maailmancupissa hän voitti 500 metrillä kokonaiskilpailun neljästi (1998, 1999, 2001 ja 2002), 1 000 metrillä kerran (1998) ja 100 metrillä kerran (2003). Matkakohtaisissa MM- kisoissa LeMay Doanilla on 500 metriltä kolme kultaa (1998, 1999 ja 2001) ja pronssi (2000) sekä 1 000 metriltä hopeaa (1998) ja kaksi pronssia (1999 ja 2001). LeMay Doan lopetti aktiiviuransa vuonna 2003. Hän on naimisissa rodeoratsastajan ja Calgaryn pikaluisteluhallin jäänhoitajan Bart Doanin kanssa. Vuonna 2004 hän synnytti tyttären. Hän on toiminut myös televisiokommentaattorina CBC:n kanaville. Vuonna 2005 hänelle myönnettiin Order of Canada -kunniamerkki. == Henkilökohtaiset ennätykset == 500 m - 37,22 1 000 m - 1.14,50 1 500 m - 1.57,50 3 000 m - 4.26,98 == Lähteet == LeMay Doan, Catriona LeMay Doan, Catriona Luokka:Officer of the Order of Canada Luokka:Vuonna 1970 syntyneet Luokka:Elävät henkilöt
Covenant

Covenant on ruotsalainen EBM-yhtye, joka perustettiin virallisesti vuonna 1992. Yhtyeeseen kuuluvat Joakim Montelius (koskettimet), Eskil Simonsson (laulu) ja Daniel Myer (koskettimet). Yhtyeen entisiä jäseniä on Clas Nachmanson, joka jätti yhtyeen vuonna 2007. Yhtyeen jäsenet vastaavat myös sävellyksestä, efekteistä ja ohjelmoinnista. Yhtyeen musiikkia on kuvattu myös synthpopiksi ja futurepopiksi. ==Diskografia== ===Albumit=== *Dreams of a Cryotank (1994) *Sequencer (1996) *Europa (1998) *United States of Mind (2000) *Synergy (2000) :Live-albumi *Northern Light (2002) *Skyshaper (2006) *In Transit (2007) :Live-albumi *Modern Ruin (2011) *Leaving Babylon (2013) *The Blinding Dark (2016) ===EP:t=== *Theremin EP (1997) *Euro EP (1998) *Ritual Noise (2006) *Fieldworks: Exkursion EP (2019) ===Singlet=== *Figurehead (1995) *Stalker (1996) *Final Man (1998) *Tour de Force (1999) *It's Alright (1999) :500 kappaleen rajoitettu vinyylijulkaisu *Dead Stars (2000) *Der Leiermann (2000) *Travelogue (2000) :Sisältyy boxijulkaisuun United States of Mind *Call the Ships to Port (2002) *Bullet (2003) *Brave New World (2006) ===Muut julkaisut=== *United States of Mind (2000) :Rajoitettu boxijulkaisu *Synergy (2000) :Rajoitettu boxijulkaisu * Bullet DVD (2003) ==Aiheesta muualla== * Yhtyeen verkkosivut * Viralliset foorumit * Kansainvälinen fanisivusto Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Ruotsalaiset elektronisen musiikin yhtyeet
Toni Polster

Anton "Toni" Polster (s. 10. maaliskuuta 1964 Wien, Itävalta) on itävaltalainen jalkapalloilija, pelipaikaltaan hyökkääjä. Polster on Itävallan maajoukkueen kaikkien aikojen paras maalintekijä 44 maalillaan. Maajoukkueessa hän pelasi vuosina 1982–2000 kaikkiaan 95 maaottelua. Hän pelasi MM-kisoissa Italiassa 1990 ja Ranskassa 1998. Seurajoukkuetasolla Polster pelasi Austria Wienissä 1982–1987 ja voitti joukkueessa kolmesti Itävallan mestaruuden (1984–1986) ja 1986 myös Itävallan cupin, pelasi välissä 1982 1. Simmeringer SC:n joukkueessa, 1987–1988 Torinossa, 1988–1991 Sevillassa, 1991–1992 Logroñésissa, 1992–1993 Rayo Vallecanossa, 1993–1998 1. FC Kölnissä, 1998–2000 Borussia Mönchengladbachissa ja 2000 Austria Salzburgissa. Polster valittiin Itävallan vuoden jalkapalloilijaksi vuosina 1986 ja 1997. == Lähteet == Luokka:Itävaltalaiset jalkapalloilijat Luokka:Vuonna 1964 syntyneet Luokka:Elävät henkilöt
Ricardo Lavolpe

thumb|Ricardo Lavolpe Ricardo Antonio Lavolpe Guarchoni (s. 6. helmikuuta 1952) on argentiinalainen maalivahtina pelannut jalkapalloilija ja jalkapallovalmentaja. Hän on valmentanut Meksikon ja Costa Rican maajoukkueita. Argentiinassa Lavolpe pelasi seurajoukkueurallaan Club Atlético Banfieldissa ja Club Atlético San Lorenzo de Almagrossa ja Meksikossa Atlantessa ja Oaxtepecssa. Hän toimi Argentiinan maajoukkueen varamaalivahtina maan voittaessa maailmanmestaruuden MM-kotikisoissa 1978. Lavolpe valmensi Meksikossa monia seurajoukkueita, Pueblaa, Atlantea (missä voitti mestaruuden vuonna 1992), Chivas de Guadalajaraa, Querétaroa, Américaa, Atlasta ja Tolucaa. Maajoukkueessa Lavolpe on esittänyt vakuuttavia otteita ja hänen alaisuudessaan joukkue selviytyi 2006 Saksan MM-turnaukseen. Syyskuusta 2010 elokuuhun 2011 hän toimi Costa Rican maajoukkueen päävalmentajanaCosta Rica baut auf La Volpe. == Lähteet == Luokka:Argentiinalaiset jalkapallomaalivahdit Luokka:Argentiinalaiset jalkapallovalmentajat Luokka:Jalkapallon maailmanmestarit Luokka:Vuonna 1952 syntyneet Luokka:Elävät henkilöt
Nery Pumpido

Nery Alberto Pumpido (s. 30. heinäkuuta 1957) on argentiinalainen jalkapalloilija, pelipaikaltaan maalivahti. Peliuransa jälkeen hän on toiminut valmentajana. Pumpido toimi Argentiinan maajoukkueen maalivahtina joukkueen voittaessa maailmanmestaruuden Meksikon MM-kisoissa 1986. Italian MM-kisoissa 1990 hän pelasi vain kaksi ottelua, koska loukkaantui ottelussa Neuvostoliittoa vastaan. Hän pelasi kaikkiaan 38 maaottelua vuosina 1983–1990. Seurajoukkueurallaan Pumpido pelasi Unión de Santa Féssä, River Platessa ja Espanjassa Real Betisissä. Peliuransa jälkeen Pumpido on valmentanut Unión de Santa Fé'tä, Olimpia Asunciónissa, missä voitti Copa Libertadoresin vuonna 2002 ja Meksikossa UANL Tigresiä. Nykyään hän valmentaa Newell's Old Boysia. == Lähteet == Luokka:Argentiinalaiset jalkapallomaalivahdit Luokka:Argentiinalaiset jalkapallovalmentajat Luokka:Jalkapallon maailmanmestarit Luokka:Vuonna 1957 syntyneet Luokka:Elävät henkilöt
Gianni Rivera

Giovanni (Gianni) Rivera (s. 18. elokuuta 1943 Alessandria, Italia) on italialainen jalkapalloilija. == Ura == === Seurajoukkue === Rivera debytoi Alessandria Calcion riveissä Serie A:ssa 15-vuotiaana 2. kesäkuuta 1959 Internazionalea vastaan. Alessandriassa Rivera pelasi 21 ottelua joissa teki kuusi maalia. 16-vuotiaana hän siirtyi AC Milaniin silloisella ennätyssummalla, 200 000 dollarilla. 1962 Rivera voitti ensimmäisen Italian mestaruutensa Milanin riveissä. 1962 Rivera voitti Milanin riveissä myös Euroopan Cupin. Kaudella 1967–1968 Rivera voitti Milanossa toisen scudettonsa lisäksi myös Cup-voittajien Cupin. Seuraavana vuonna Rivera voitti jälleen Milanin riveissä Euroopan Cupin ja hänet valittiin lisäksi Euroopan parhaaksi pelaajaksi. Vielä 1973 Rivera voitti Milanissa toisen Cup-voittajien cupinsa, ja myös seuraavana vuonna hän pelasi finaalissa. Kolmannen ja viimeisen Italian mestaruutensa Rivera saavutti Milanissa vuonna 1979. Kaikkiaan hän pelasi joukkueessa 501 ottelua ja teki 122 maalia. === Maajoukkue === 13\. toukokuuta 1962, 18-vuotiaana, hän pelasi ensimmäisen ottelunsa Italian maajoukkueessa Saksan liittotasavaltaa vastaan 0–0 päättyneessä kamppailussa. EM-kisoissa 1968 Rivera voitti Italian riveissä EM-kultaa. Vuoden 1970 MM- kilpailuissa hän saavutti hopeaa. Riveran maajoukkueuran viimeiseksi peliksi jäi MM-kisojen 1974 ottelu Argentiinaa vastaan. Alkulohkon viimeisessä ottelussa Puolaa vastaan Rivera ei enää pelannut ja hävittyään tuon ottelun Italia jäi alkulohkoon. Maajoukkueessa Rivera pelasi 60 ottelua ja teki 14 maalia. == Urheilu-uran jälkeen == Peliuransa jälkeen Rivera on ollut poliittisesti aktiivinen ja istunut myös Italian parlamentissa. Hän oli Euroopan parlamentin jäsen vuosina 2005–2009. == Lähteet == == Aiheesta muualla == * Luokka:Italialaiset jalkapalloilijat Luokka:Italialaiset poliitikot Luokka:Italialaiset europarlamentaarikot Luokka:FIFA 100 Luokka:Vuonna 1943 syntyneet Luokka:Elävät henkilöt Luokka:Jalkapallon Euroopan mestarit
Ihor Bjelanov

Ihor Ivanovytš Bjelanov (, s. 25. syyskuuta 1960 Odessa) on ukrainalainen entinen jalkapalloilija. Seurajoukkuetasolla Bjelanov pelasi 1979–1980 SKA Odessassa, 1981–1984 Tšornomorets Odessassa ja 1985–1989 Kiovan Dynamossa, missä voitti Neuvostoliiton mestaruuden vuosina 1985 ja 1986, Neuvostoliiton cupin vuosina 1985 ja 1987 sekä Cup-voittajien Cupin vuonna 1986. Vuosina 1989–1990 Bjelanov pelasi Borussia Mönchengladbachissa ja 1991–1995 Eintracht Braunschweigissa, mistä hän palasi takaisin Tšornomoretsiin 1995–1996. Bjelanov pelasi vielä 1996–1997 Metallurg Mariupolissa. Neuvostoliiton maajoukkueessa Bjelanov pelasi 33 ottelua ja teki kahdeksan maalia. Hänet valittiin Euroopan parhaaksi pelaajaksi vuonna 1986. == Lähteet == * Ihor Bjelanov Transfermarkt-sivustolla == Aiheesta muualla == * Luokka:Neuvostoliittolaiset jalkapalloilijat Luokka:Ukrainalaiset jalkapalloilijat Luokka:Vuonna 1960 syntyneet Luokka:Elävät henkilöt
Tasainen jatkuvuus

Tasainen jatkuvuus on matemaattisen analyysin käsite. Karkeasti ilmaistuna tasainen jatkuvuus tarkoittaa sitä, että pientä muutosta x:ssä vastaa pieni muutos funktion arvossa f(x), ja tämän muutoksen suuruus riippuu vain x:n muutoksen suuruudesta, mutta ei itse pisteestä x. Funktion jatkuvuus on paikallinen ominaisuus: funktio f on jatkuva (tai epäjatkuva) tietyssä pisteessä. Jos funktion sanotaan olevan jatkuva jollakin välillä, sen tarkoitetaan olevan jatkuva jokaisessa välin pisteessä. Sitä vastoin tasainen jatkuvuus on funktion globaali ominaisuus: se on määritelty joukossa, ei pisteessä. Funktio voi olla jatkuva jokaisessa välin pisteessä olematta kuitenkaan tasaisesti jatkuva tällä välillä. == Määritelmä == Olkoon D R:n osajoukko, D\subseteq\R. Kuvaus f:D\rightarrow \R on tasaisesti jatkuva jos ja vain jos :\forall\varepsilon>0~\exists\delta>0~\forall x_1,x_2\in D:\,|x_1-x_2|<\delta\Rightarrow |f(x_1)-f(x_2)|<\varepsilon. Tärkeää on, että toisin kuin tavallisen jatkuvuuden määrittelyssä δ riippuu ainoastaan ε:sta. == Yleistys metrisiin avaruuksiin == Määritelmä yleistyy metrisiin avaruuksiin seuraavasti: Olkoot (X, dx) ja (Y, dy) metrisiä avaruuksia. Kuvaus f:X\rightarrow Y on tasaisesti jatkuva, jos kaikille reaaliluvuille ε > 0 on olemassa luku δ > 0 siten, että kaikkien joukon X pisteiden x1 ja x2, joiden välinen etäisyys on pienempi kuin δ, kuvapisteiden etäisyys toisistaan on pienempi kuin ε, toisin sanoen :\forall\varepsilon>0~\exists\delta>0~\forall x_1,x_2\in X:d_x(x_1, x_2)<\delta\Rightarrow d_y(f(x_1), f(x_2))<\varepsilon == Ominaisuuksia == Jokainen tasaisesti jatkuva funktio on jatkuva, mutta käänteisesti väite ei päde. Esimerkiksi funktio f(x) = 1/x, jonka lähtöjoukko on positiivisten reaalilukujen joukko, on jatkuva mutta ei tasaisesti jatkuva, sillä kun x lähestyy nollaa, muutokset arvossa f(x) kasvavat rajatta. ==== Todistus ==== Olkoon y > 0. Tällöin \left| y - \frac{y}{2} \right| = \frac{y}{2} \to 0, kun y \to 0 ja \left| \frac{1}{y} - \frac{1}{ \left( \frac{y}{2} \right) } \right| = \left| \frac{1}{y} - \frac{2}{y} \right| = \frac{1}{y} \to \infty, kun y \to 0. Täten valittiinpa \delta > 0 miten pieneksi tahansa, niin silti löydetään luvut y > 0 ja \frac{y}{2} > 0, joilla \left| y - \frac{y}{2} \right| < \delta ja joilla \left| \frac{1}{y} - \frac{1}{ \left( \frac{y}{2} \right) } \right| saadaan mielivaltaisen suureksi. Siispä f(x) = \frac{1}{x} ei ole tasaisesti jatkuva. \square Kuitenkin jos funktio on jatkuva jokaisessa kompaktin välin pisteessä, se on tasaisesti jatkuva tällä välillä. == Lähteet == Luokka:Analyysi
Koirakusu

Koirakusu eli bobuck eli lyhytkorvakettukusu (Trichosurus caninus) on Australian eläimistöön kuuluva pussieläin. Koirakusu on suunnilleen maalaiskissan kokoinen, sillä on suipohko kuono ja pyöreät korvat. Turkin väri on tummanharmaa. == Lähteet == Luokka:Pussikiipijät
Heartbreaker (Led Zeppelinin kappale)

__NOTOC__ Heartbreaker on rockyhtye Led Zeppelinin kappale. Se julkaistiin yhtyeen toisella albumilla Led Zeppelin II lokakuussa 1969. Kappale alkaa Jimmy Pagen kitarariffillä. Siinä on myös hyvin tunnettu kitarasoolo, josta esimerkiksi Eddie Van Halen on ottanut omaan soittotyyliinsä vaikutteita. Myös grungeyhtye Nirvana on ottanut kappaleesta vaikutteita ja on soittanut sen monissa esiintymisissään. Yksi näistä julkaistiin Nirvanan With The Lights Out -boksilla. ”Heartbreaker” esitettiin ensimmäistä kertaa livenä 10. lokakuuta 1969 Pariisin Olympia-teatterissa pidetyssä konsertissa.Mojo-magazine, Led Zeppelin issue, v. 2003, sivu 24 == Kappaleen rakenne == Kappale alkaa Pagen kitarariffillä ja jatkuu samalla teemalla jonkin aikaa, kunnes Page aloittaa kitarasoolon. Kappale saa uuden ilmeen ja nopeamman tempon, joka kuljettaa sitä kohti loppua. Lopuksi kappale päätetään samalla hitaammalla teemalla, joka kuultiin alussa. == Lähteet == == Aiheesta muualla == * Heartbreaker / Bring It on Home discogs.com -sivustolla Luokka:Vuoden 1969 kappaleet Luokka:Led Zeppelinin kappaleet
ImageMagick

ImageMagick on joukko grafiikan käsittelyyn tarkoitettuja ohjelmia, ja niiden toiminnallisuuden toteuttava kirjasto. Sitä levitetään GPL-yhteensopivan ImageMagick Licensen alla, ja se toimii lukuisissa ympäristöissä (Unix, Windows, Linux, OS X jne.) Paketti koostuu useista työkaluista, joita voidaan käyttää komentoriviltä. Sitä ei juuri ole tarkoitettu interaktiiviseen käyttöön (kuten esimerkiksi Photoshop tai GIMP), vaan sillä on tarkoitus helpottaa rutiininomaisia toimenpiteitä, esimerkiksi kuvien muuntoa tiedostomuodosta toiseen tai pienempien versioiden luomista sadoista kuvista. Tärkeimpiä ImageMagickin työkaluista on muun muassa convert, joka muuntaa grafiikan toiseen muotoon tehden sille tarpeellisia muutoksia. Esimerkiksi: > `convert kuva.gif kuva.png` > muuttaa kuvatiedoston GIF-muodosta PNG-muotoon, ja > `convert kuva.jpg -resize 100x100 pienikuva.jpg` > pienentää kuvan maksimissaan 100x100 pikselin kokoiseksi siten, että sen > mittasuhteet säilyvät. Paketin varsinainen ydin on ImageMagick-kirjasto, joka mahdollistaa grafiikan käsittelyn C-kielisissä ohjelmissa. Kirjastoon on saatavilla lisäksi rajapinnat monille muille kielille, kuten C++:lle, Javalle, Perlille, PHP:lle ja Rubylle. Hyvän skriptikielituen takia kirjastoa käytetäänkin usein WWW- sovelluksissa, esimerkiksi kuvagalleriasovelluksissa (kuten Coppermine). == Katso myös == * GD Library * Netpbm == Lähteet == ==Aiheesta muualla== * ImageMagickin kotisivu Luokka:Linux-ohjelmat Luokka:Vapaat ohjelmistot Luokka:Grafiikkaohjelmistot
GD Library

GD Library (jäljempänä GD) on avoimeen lähdekoodiin perustuva C-kielellä kirjoitettu ohjelma, jolla voi luoda ja muokata yleisimpiä kuvaformaatteja (esimerkiksi JPEG). GD on useimmiten Linux-palvelimissa ajettava ohjelma, jonka päätarkoituksena on toimia esimerkiksi kuvagalleria-ohjelmien yhtenä "pääkomponenttina". Tämän tarkoituksena on siis muuntaa kuvat peukalonkynsi- kuviksi, eli pieniksi esikatselukuviksi. Pitkään ImageMagickia pidettiin suuremmassa arvossa kuin GD:tä, sillä tämä tuki enemmän formaatteja. Vuoden 2004 lopussa GD:stä kuitenkin ilmestyi uusi versio, johon lisättiin muun muassa toimiva GIF-kuvien tuki. == Lähteet == Luokka:Kuvankäsittelyohjelmat Luokka:Vapaat ohjelmistot
Virtuaalilähiverkko

Virtuaalilähiverkko (), eli VLAN tarkoittaa fyysisen tietoliikenneverkon jakamista loogisiin osiin. Käytännössä tämä tarkoittaa sitä, että yrityksessä voidaan jakaa eri osastot omiin verkkoihin riippumatta siitä, miten osastot on jaoteltu rakennukseen. Virtuaalilähiverkkojen käyttöönotto vaatii tuen kytkimiltä ja reitittimiltä. Virtuaalilähiverkkoja tukevat laitteet liittävät lähettämiinsä IP-paketteihin tunnuksia, joiden avulla vastaanottava laite tietää, mihin verkkoon vastaanotettu paketti kuuluu. Kun paketti lähetetään eteenpäin laitteelle, joka ei tue virtuaalilähiverkkoja, poistetaan siitä tunnus. Laitteiden porttien määrityksissä käytetään termejä tagged ja untagged riippuen siitä, tukeeko vastaanottava laite virtuaalilähiverkkoja vai ei. Tagged-porttiin lähetettävään pakettiin liitetään virtuaalilähiverkkotunnus ja untagged-porttiin lähetettävästä paketista poistetaan mahdolliset tunnukset. Laitteen portti voi olla vain yhden virtuaalilähiverkon untagged-jäsen mutta useamman virtuaalilähiverkon tagged-jäsen. ==Standardit== Virtuaalilähiverkkoja hyödyntävät laitteet noudattavat määrättyjä protokollia valmistajien välisen yhteensopivuuden saavuttamiseksi. Virtuaalilähiverkkoprotokollista yleisin on IEEE 802.1Q. Toinen paljon käytetty standardi on Ciscon oma ISL-protokolla. == Katso myös == * Lähiverkko == Lähteet == == Aiheesta muualla == *802.1Q – Virtual LANs Luokka:Dataliikenne
The Song Remains the Same

The Song Remains the Same on rockyhtye Led Zeppelinin Laulu jää pystyyn -konserttielokuvan soundtrack, joka julkaistiin syyskuussa 1976. Kappalelista eroaa kuitenkin hienokseltaan elokuvan kappalelistasta. Materiaali nauhoitettiin konserteissa New Yorkin Madison Square Gardenissa elokuussa 1973. Vuonna 2007 julkaistiin uudistettu versio, joka sisältää samoissa konserteissa äänitettyjä kappaleita, jotka eivät sisältyneet alkuperäiselle albumille. ==Alkuperäinen albumi== ===Kappaleet=== ====Levy 1==== A-puoli # # # # B-puoli # * ====Levy 2==== A-puoli # # B-puoli # * # ==Vuoden 2007 versio== ===Kappaleet=== ====CD 1==== # # # # # # # # # # ====CD 2==== # # # # # ==Kokoonpano== *John Bonham – rummut, lyömäsoittimet *John Paul Jones – bassokitara, kosketinsoittimet, mellotroni *Jimmy Page – kitarat, taustalaulu, theremin, tuotanto *Robert Plant – laulu ==Lähteet== Luokka:Vuoden 1976 soundtrackit Luokka:Vuoden 1976 konserttitallenteet Luokka:Led Zeppelinin konserttitallenteet
Housurooli

Housurooli eli travesti on oopperassa pojan tai nuoren miehen rooli, jonka esittää nainen. Tunnettuja housurooleja ovat muun muassa Cherubino Wolfgang Amadeus Mozartin oopperassa Figaron häät ja Richard Straussin Ruusuritari- oopperan Octavian. ==Katso myös== *Mezzosopraano *Kontra-altto Luokka:Oopperatermistö Luokka:Sukupuoli
Gorgias (dialogi)

Gorgias (; ) on Platonin kirjoittama dialogi. Sen toinen nimi Thrasylloksen jaottelussa on Puhetaidosta (, Peri rhētorikēs).Diogenes Laertios (DL): Merkittävien filosofien elämät ja opit III.58–60. Dialogissa Sokrates ja Gorgias keskustelevat retoriikasta eli puhetaidosta.Knuuttila, Simo: ”Esittelyjä ja selityksiä”. Teoksessa Platon 1999, s. 291–301. == Historia == Platonin teosten joukossa Gorgias kuuluu tämän varhaisvaiheen dialogeihin, toisin sanoen se on kirjoitettu suhteellisen pian Sokrateen kuoleman jälkeen. Dialogi on viimeinen, jonka Platon kirjoitti ennen lähtöään Ateenasta Sisiliaan. Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu VI tetralogiaan yhdessä dialogien Euthydemos, Protagoras ja Menon kanssa. Aiheensa puolesta Thrasyllos luki dialogin Platonin kumoavien (anatreptikos) teosten joukkoon. == Sisältö == Sokrates ja Gorgias käyvät filosofin ja sofistin välisen väittelyn, joka vastaa pienemmässä mittakaavassa tuon ajan Ateenassa käytyjä väittelyitä näiden kahden ryhmän välillä. Sofistit olivat relativisteja, jotka katsoivat, että retoriikka oli hyödyllinen työkalu, joka kykeni paikkaamaan inhimillisen tiedon aukkoja, Platon ja muut filosofit puolestaan uskoivat ylimaallisen, täydellisen tiedon olemassaoloon. Tämän tiedon löytämiseksi filosofit käyttivät dialektiikkaa. Platonin mukaan retoriikka oli dialektiikan kieroutuma, joka vahingoitti sielua luomalla vääriä uskomuksia. Gorgiaassa Platon esittää yhden kuuluisimmista retoriikan vastaisista kritiikeistä. Hän vertaa retoriikkaa ruoanlaittoon. Näin hän tekee analogian ihmisruumiista huolehtimisen ja yhteiskunnan politiikan välillä. Aivan kuten lääkäri käyttää lääkkeitä ruumiin suojelemiseksi ja parantamiseksi, filosofit voivat käyttää dialektista päättelyä tullakseen niihin päätöksiin, jotka hyödyttävät koko kaupunkivaltiota, polista. Aivan kuten hyvänmakuinen mutta epäterveellinen ruoka, retoriikka antaa mielihyvää kansalle heidän tavoitellessaan lyhyen tähtäimen nautintoja pitkän tähtäimen oikeudenmukaisuuden kustannuksella. Koska politiikan tarkoituksena oli saada aikaan oikeudenmukaisuutta ja hyvettä koko yhteiskuntaan, Platon katsoi, että retoriikka oli kaiken pahan alku ja juuri ateenalaisessa yhteiskunnassa luodessaan valheellisuuksia. Hänen näkemyksensä retoriikasta oli looginen seuraus hänen näkemyksestään, että tavallisilla ihmisillä ei ollut kykyjä hallita viisaasti. Tämä sama ajatus loi pohjan myös Platonin tunnetuimmalle teokselle Valtiolle. == Lähteet == == Kirjallisuutta == === Suomennos === * Platon: Gorgias. Teoksessa === Muita käännöksiä ja tekstilaitoksia === * Plato: Gorgias. Teoksessa Kreikankielinen alkuteksti. * Plato: Gorgias. Teoksessa Kreikankielinen alkuteksti ja englanninkielinen käännös. == Aiheesta muualla == === Teos === * Plato: Gorgias. Perseus. * Plato: Gorgias. The Internet Classics Archive. * Plato: Gorgias. Project Gutenberg. === Muuta === * Luokka:Kirjat retoriikasta Luokka:Platonin dialogit
EIGRP

Enhanced Interior Gateway Routing Protocol (EIGRP) on Ciscon suljettu, kaupallinen reititysprotokolla joka perustuu saman valmistajan protokollaan IGRP. EIGRP on IP-reititysprotokolla, joka on optimoitu vakaaksi topologian, kaistanleveyden ja reitittimen prosessointitehon muuttuessa Osa reititysoptimoinnista perustuu DUAL:n toimintaan, joka varmistaa, ettei reitityksessä synny silmukoita. EIGRP-reititettyjen pakettien maksimihyppymäärä on 255. ==Perustoiminnot== EIGRP:n data tallennetaan kolmeen tauluun: * Neighbor Table (naapuruustaulu): tallentaa tiedon viereisistä reitittimistä. Toisin sanoen niistä reitittimistä, jotka ovat suoraan yhdistettyinä reitittimeen * Topology table (topologiataulu): Harhaanjohtavasti nimetty taulu ei kerää tietoa koko verkon topologiasta eli rakenteesta; ennemminkin se sisältää tietoa naapurireitittimien reititystauluista. * Routing table (reititystaulu): Tallentaa reitit kaikkiin kohteisiin; reitit voidaan merkitä passiiveiksi tai aktiiveiksi riippuen verkon tilasta; stabiilille reitille annetaan passiiviasema, topologiamuutoksiin vastataan aktivoimalla reitti ja tarkistetaan sen määränpää. ==Useita mittaustapoja== EIGRP käyttää viittä eri tapaa mitata reittiä *Viive *Kaistanleveys *Luotettavuus *Kuormitus *MTU (vaikkei tätä käytetäkään reitin laskemisessa) Reittien vertailemiseksi näistä mittausluvuista muodostetaan painotettu luku kaavalla:: : \bigg [ \bigg ( K_1 \cdot {\text{kaistanleveys}}_{E} + \frac{K_2 \cdot {\text{kaistanleveys}}_{E}}{256-\text{kuormitus}} + K_3 \cdot {\text{viive}}_{E} \bigg ) \cdot \frac {K_5}{K_4 + \text{luotettavuus}} \bigg ] \cdot 256 jossa muuttujat K1-K5 ovat ylläpitäjän määriteltävissä erilaisten käyttäytymismallien aikaansaamiseksi. Jos K5 asetetaan nollaksi, K4/K5 saa arvon yksi ja sitä ei oteta kaavassa huomioon. Oletusarvoisesti K1 ja K3 ovat arvoltaan yksi ja muut nollia, joten kaavan todellinen muoto silloin on : kaistanleveys + viive Jotta reititykseen ei synny pysyviä silmukoita, on jokaiseen EIGRP-järjestelmää verkossa käyttävään reitittimeen asetettava muuttujille samat arvot. == Katso myös == * OSPF * IS-IS Luokka:Reititys Luokka:Reititysprotokollat he:Interior Gateway Routing Protocol#EIGRP
Mikio Oda

Mikio Oda (, 30. maaliskuuta 1905 Hiroshima – 2. joulukuuta 1998) oli japanilainen yleisurheilija. Hän on kaikkien aikojen ensimmäinen aasialainen yksilölajien olympiavoittaja ja Japanin ensimmäinen olympiavoittaja kaikki lajit mukaan lukien. Odan päälaji oli kolmiloikka, jossa hän voitti olympiakultaa Amsterdamin kisoissa 1928 tuloksella 15,21 m. Hän hyppäsi myös opiskellessaan Yhdysvalloissa Wasedan yliopistossa lokakuussa 1931 Tokiossa uuden lajin maailmanennätyksen 15,58 m. Hän osallistui olympialaisiin kolme kertaa vuosina 1924–1932 ja kilpaili niissä myös pituus- ja korkeushypyssä. Kolmiloikassa hän sijoittui Pariisin olympialaisissa 1924 kuudenneksi ja Los Angelesin olympialaisissa 1932 sijalle 12.. Tokion kisoissa 1964 olympialippu nostettiin tarkalleen 15,21 metrin korkeuteen. Tällä kunnioitettiin Odan voittoa 36 vuotta aiemmin. Vuonna 2000 hänet äänestettiin vuosisadan parhaaksi aasialaiseksi miesurheilijaksi. == Lähteet == == Aiheesta muualla == * Oda KOK:n sivuilla Luokka:Japanilaiset kolmiloikkaajat Luokka:Japanilaiset korkeushyppääjät Luokka:Japanilaiset olympiavoittajat Luokka:Japanilaiset pituushyppääjät Luokka:Vuonna 1905 syntyneet Luokka:Vuonna 1998 kuolleet
SDDS

SDDS eli Sony Dynamic Digital Sound on japanilaisen Sonyn kehittämä ääniformaatti, joka mahdollistaa enimmillään kahdeksan erillisen diskreetin äänikanavan käytön. SDDS:ää voi tekniikaltaan kuitenkin verrata Dolby Digitaliin, eli projektorissa on asennettuna erillinen ääniraidanlukija, ja filmissä on koodattuna äänidata. SDDS-purkaja muuntaa tämän filmin äänidatan analogiseksi signaaliksi, ja se syötetään elokuvateatterin päätevahvistimille. DTS ja Dolby Digital ovat yleistyneet elokuvateattereista yksityisiin kotiteattereihin, joista Dolby Digital on nykyisin hallitseva ääniformaatti, mutta SDDS on vielä nykyisin vain tiettyjen elokuvateattereiden yksinoikeus, johtuen SDDS-laitteiston korkeasta hinnasta. SDDS:ää hyödyntäviä elokuvia voi etsiä IMDb:n kautta. ==Aiheesta muualla== *Lisätietoa aiheesta *Sonyn SDDS sivut Luokka:Koodausmenetelmät Luokka:Äänitiedostomuodot Luokka:Äänielokuvajärjestelmät Luokka:Tietotekniikan tuotemerkit Luokka:Viihde-elektroniikan tuotemerkit
Battles in the North

Battles in the North on norjalaisen black metal -yhtye Immortalin kolmas studioalbumi, joka julkaistiin vuonna 1995. Levy on yhtyeen viimeinen, jolla Abbath ja Demonaz soittavat duona. ”Grim And Frostbitten Kingdoms” -kappaleen musiikkivideolla rumpuja soittaa kuitenkin Jan Axel Blomberg. == Kappalelista == # # # # # # # # # # == Kokoonpano == *Abbath Doom Occulta – laulu, bassokitara, rummut *Demonaz Doom Occulta – kitara == Lähteet == ==Aiheesta muualla== * * Luokka:Immortalin albumit Luokka:Vuoden 1995 albumit
Ripsipiirakka

Ripsipiirakka oli suomalainen, alatyylisistä sanoituksistaan tunnettu punkrock-yhtye. Yhtyeen tunnetuimpia kappaleita ovat "Sanni" sekä cover- versiot Pekka Ruuskan "Rafaelin enkelistä" ja Pelle Miljoonan "Tahdon rakastella sinua" -kappaleesta. == Jäsenet == * Jukka Tanskanen – laulu, kitara * Olli Salonen – kitara, taustalaulu * Hannu Kiviluoto – bassokitara * Mika Enrold – rummut == Diskografia == ;Studioalbumit * * * EP:t * ;Singlet * * * == Aiheesta muualla == *Ripsipiirakka MySpacessa * Luokka:Suomalaiset punkyhtyeet
Georg Hackl

Georg Hackl (s. 9. syyskuuta 1966 Berchtesgaden, Saksa) on saksalainen ohjaskelkkailija ja kolminkertainen olympiavoittaja. Hackl voitti ensimmäisen olympiamitalinsa Calgaryn olympialaista 1988, joissa hän sijoittui toiseksi yksikkölaskussa. Kaksikoissa hän joutui tyytymään neljänteen sijaan. Neljä vuotta myöhemmin Albertvillen olympialaisissa 1992 Hackl voitti kultaa. Hän toisti saavutuksensa myös Lillehammerin olympialaisissa 1994 ja Naganon olympialaisissa 1998. Naganossa hän ensimmäisenä olympiahistoriassa kellotti nopeimman ajan jokaisella neljällä laskulla. Salt Lake Cityn olympialaisissa 2002 Hackl otti viidennen perättäisen olympiamitalin ensimmäisenä kelkkailijana. Tällä kertaa hän sijoittui hopealle. Viimeisissä olympialaisissaan Torinossa 2006 Hackl jäi mitalien ulkopuolelle seitsemänneksi. Ohjaskelkkailun maailmanmestaruuskilpailuista Hackl voitti yhteensä 22 mitalia. Hän voitti kultaa 10 kertaa, hopeaa 10 kertaa ja pronssia kaksi kertaa. Kultaa Hackl voitti yksiköstä vuosina 1989, 1990 ja 1997. Kaksikosta hän voitti kultaa vuosina 1991, 1993, 1995, 2000, 2001, 2003 ja 2005. == Lähteet == == Aiheesta muualla == * *Fil-luge.org: Georg Hackl Luokka:Saksalaiset ohjaskelkkailijat Luokka:Saksalaiset olympiavoittajat Luokka:Vuonna 1966 syntyneet Luokka:Elävät henkilöt
Petra Kronberger

Petra Kronberger (s. 21. helmikuuta 1969 Pfarrwerfen, Itävalta) on itävaltalainen alppihiihtäjä ja kaksinkertainen olympiavoittaja. Kronberger tunnettiin monipuolisena laskijana, sillä hän osallistui jokaiseen alppilajiin, ja on yksi niistä harvoista, joka on voittanut jokaisen lajin osakilpailun maailmancupissa. Kaudella 1989–1990 Kronberger voitti maailmancupin kokonaiskilpailun ensimmäisenä itävaltalaisena sitten Annemarie Pröllin (1978–1979). Hän toisti voittonsa kahtena seuraavana kautena. Lisäksi hän voitti pujottelucupin 1990–1991. Vuoden 1991 MM-kisoissa Kronberger voitti ainoaksi jääneen MM-mitalinsa, kun hän voitti kultaa syöksylaskussa. Hän olisi saattanut voittaa enemmänkin, mutta hän loukkaantui kaaduttuaan supersuurpujottelussahttp://sports.jrank.org/pages/2630/Kronberger-Petra- Three-Championship-Seasons.html eikä siksi pystynyt osallistumaan pujotteluun, suurpujotteluun eikä alppiyhdistettyyn. Seuraavana vuonna Albertvillen talviolympialaisissa Kronberger voitti kaksi kultamitalia. Hän onnistui nousemaan ykkössijalle loistavalla toisella laskullaan sekä alppiyhdistetyssä että pujottelussaKronberger KOK:n sivuilla. Tämän lisäksi Kronberger sijoittui supersuurpujottelussa neljänneksi ja syöksylaskussa viidenneksi. Kronberger lopetti kilpauransa joulukuussa 1992 vain 23-vuotiaana. Syyksi hän ilmoitti motivaation puutteen. ==Maailmancupin osakilpailuvoitot== Päivämäärä Paikka Laji 16\. joulukuuta 1989 Panorama Syöksylasku 17\. joulukuuta 1989 Panorama Syöksylasku 8\. tammikuuta 1990 Hinterstoder Suurpujottelu 14\. tammikuuta 1990 Haus Alppiyhdistetty 28\. tammikuuta 1990 Santa Caterina di Valfurva Suurpujottelu 13\. maaliskuuta 1990 Vemdalen Pujottelu 1\. joulukuuta 1990 Valzoldana Suurpujottelu 2\. joulukuuta 1990 Valzoldana Pujottelu 9\. joulukuuta 1990 Altenmarkt Supersuurpujottelu 21\. joulukuuta 1990 Morzine Syöksylasku 7\. tammikuuta 1991 Bad Kleinkirchheim Alppiyhdistetty 13\. tammikuuta 1991 Kranjska Gora Pujottelu 18\. tammikuuta 1991 Méribel Syöksylasku 19\. tammikuuta 1991 Méribel Supersuurpujottelu 21\. joulukuuta 1991 Serre-Chevalier Syöksylasku 14\. maaliskuuta 1992 Panorama Syöksylasku Yhteensä 16 voittoa (6 syöksylaskussa, 2 supersuurpujottelussa, 3 suurpujottelussa, 3 pujottelussa ja 2 alppiyhdistetyssä). ==Lähteet== == Aiheesta muualla == * Luokka:Itävaltalaiset alppihiihtäjät Luokka:Itävaltalaiset olympiavoittajat Luokka:Vuonna 1969 syntyneet Luokka:Elävät henkilöt
IRCAM

IRCAM () on Pierre Boulezin 1970-luvulla Pariisiin perustama instituutti, joka on keskittynyt musiikkitieteeseen ja avant-garde elektro-akustiseen taidemusiikkiin. Instituutti sijaitsee Pompidou-keskuksen vieressä ja myös kuuluu siihen hallinnollisesti. Luokka:Elektronisen musiikin organisaatiot Luokka:1900-luvun taidemusiikki Luokka:Nykymusiikki
Frank-Peter Roetsch

Frank-Peter Roetsch (s. 19. huhtikuuta 1964 Güstrow, Itä-Saksa) on saksalainen uransa lopettanut ampumahiihtäjä ja kaksinkertainen olympiavoittaja. Roetsch on voittanut urallaan kolme olympiamitalia, joista kaksi on kultaista, ja kymmenen maailmanmestaruusmitalia, joista viisi on kultaista. Calgaryssä 1988 Roetsch voitti sekä 20 että 10 kilometrin matkan olympiakullan. Hän oli ensimmäinen ampumahiihtäjä, joka voittaa yksissä olympialaisissa kaksi kultamitalia. Vuoden 1987 maailmanmestaruuskisoissa Roetsch voitti kolme kultaa. Hänellä on myös tilillään kolme maailmancupin voittoa. Roetsch asuu nykyään Dresdenissä vaimonsa ja kahden lapsensa kanssa. ==Lähteet== * Roetsch KOK:n sivuilla Luokka:Itäsaksalaiset ampumahiihtäjät Luokka:Itäsaksalaiset olympiavoittajat Luokka:Saksalaiset ampumahiihtäjät Luokka:Vuonna 1964 syntyneet Luokka:Elävät henkilöt
Jens Filbrich

Jens "Fibs" Filbrich (s. 13. maaliskuuta 1979 Suhl, Thüringen) on saksalainen entinen maastohiihtäjä. Filbrich saavutti pronssia 50 kilometrillä Sapporon MM-kilpailuissa 2007. Lisäksi hän on saanut kahdeksan arvokisamitalia Saksan viesti- ja sprinttiviestijoukkueissa. Henkilökohtaisilla matkoilla hän on sijoittunut MM-kisoissa Sapporon pronssin lisäksi viisi kertaa kymmenen parhaan joukkoon: Val di Fiemmessä 2003 hän oli 30 kilometrin matkalla kuudes, Oberstdorfissa 2005 15 kilometrillä kahdeksas, Sapporossa yhdistelmäkilpailussa neljäs, Liberecissä 2009 yhdistelmäkilpailussa kymmenes ja Val di Fiemmessä 2013 50 kilometrillä yhdeksäs. Vancouverin olympialaisissa 2010 hän oli yhdistelmäkilpailussa kuudes. Maailmancupin henkilökohtaisissa kilpailuissa Filbrich on sijoittunut kaksi kertaa toiseksi ja kolme kertaa kolmanneksi. Lisäksi hän on ollut voittamassa useita maailmancup-viestejä. Tällä hetkellä Filbrich asuu Saksan Gosselissa ja edustaa SV Eintracht Frankenheinin hiihtoseuraa. Filbrichin äiti on entinen maastohiihtäjä Sigrun Krause. == Lähteet == ==Aiheesta muualla== *Filbrichin viralliset kotisivut * Luokka:Saksalaiset maastohiihtäjät Luokka:Saksalaiset olympiamitalistit Luokka:Vuonna 1979 syntyneet Luokka:Elävät henkilöt
Yleislähetys

Yleislähetys (broadcast) viittaa tietotekniikassa yleensä datavirtaan, jota lähetetään ennalta määräämättömälle vastaanottajamäärälle. Yleislähetystä käytetään esimerkiksi kun halutaan saada tietoa kaikista verkossa olevista laitteista. Tällöin kyselijä lähettää yhden yleislähetys-paketin, johon jokainen samassa aliverkossa oleva laite vastaa, olettaen että laite osaa tulkita kyselyn. Yleislähetys ei saisi koskaan saapua aliverkon ulkopuolelta, eivätkä aliverkon yleislähetykset saisi levitä aliverkon ulkopuolelle. == Broadcast-osoite (IPv4)== Tietokoneverkkojen yhteydessä broadcast-osoite on IP-osoite jonka kautta IP-paketti voidaan lähettää jokaiselle samassa aliverkossa olevalle laitteelle. Osoitteen tarkka määrittely on esityksessä . Tiettyä aliverkkoa vastaava broadcast-osoite saadaan kun tiedossa on laitteelle määritelty IP-osoite sekä aliverkon peite (englanniksi subnet mask tai netmask). IP-osoitteen ja aliverkon peitteen komplementin kesken tehdään looginen tai (OR) -bittioperaatio jonka tuloksena saadaan broadcast-osoite. Esimerkki tämän selventämiseksi: Laite haluaa tehdä broadcast-lähetyksen omaan aliverkkoonsa. Laite tietää IP-osoitteensa 130.230.10.30 sekä aliverkon peitteen 255.255.255.0. Verkon peitteen komplementti on 0.0.0.255. Tällöin broadcast-osoitteeksi saadaan 130.230.10.30 || 0.0.0.255 = 130.230.10.255. Tähän osoitteeseen lähetetty paketti tavoittaa kaikki saman aliverkon laitteet. == Broadcast-osoite (ethernet) == Broadcast-osoite ethernet-verkossa on muotoa FF:FF:FF:FF:FF:FF. Se leviää koko aliverkon alueelle, koska ethernet-kytkimet ja -toistimet kopioivat ethernet-broadcast-osoitteella varustetut paketit jokaiseen porttiin. ARP-paketti on tyypillinen ethernet- broadcast-paketti. == Sanan muita merkityksiä == Radiotekniikassa broadcast- termillä tarkoitetaan tv- ja radiolähetyksiä (sekä analogi- että digitaalilähetykset). == Aiheesta muualla == * Luokka:Tietoliikenne Luokka:Reititysmallit
Täsmälähetys

Täsmälähetys (unicast tai singlecast) tarkoittaa tietoliikennetekniikassa viestin lähettämistä yhteen kohteeseen. Tietoliikenneverkon liikenteestä suurin osa on unicast-liikennettä. Unicast-lähetyksessä on aina yksi lähettäjä ja yksi vastaanottaja. Luokka:Tietoliikenne Luokka:Reititysmallit
Andreas Schlütter

Andreas Schlütter (s. 17. elokuuta 1972 Suhl, Thüringen, Saksa) on saksalainen hiihtäjä. Hän on saavuttanut neljä arvokisamitalia, kaikki Saksan viestijoukkueissa. Schlütter on sijoittunut arvokisoissa henkilökohtaisilla matkoilla viisi kertaa kymmenen parhaan joukkoon, paras saavutus on neljäs sija 2002 olympialaisten 50 kilometrin matkalla. Urheilu-uransa jälkeen Schlütter on valmentanut saksalaisia hiihtäjiä. == Henkilökohtaiset arvokisasijoitukset kymmenen parhaan joukossa == === Olympialaiset === *2002 Salt Lake City: 4. (50 km) *2006 Torino: 7. (15 km) === MM-kisat === *2003 Val di Fiemme 5. (15 km ja 30 km) *2005 Oberstdorf 10. (50 km) == Lähteet == == Aiheesta muualla == * Luokka:Saksalaiset maastohiihtäjät Luokka:Saksalaiset olympiamitalistit Luokka:Saksalaiset maastohiihtovalmentajat Luokka:Vuonna 1972 syntyneet Luokka:Elävät henkilöt
Breaking the Law

Breaking the Law on brittiläisen heavy metal -yhtye Judas Priestin kappale. Se on julkaistu vuonna 1980 yhtyeen albumilla British Steel. Kappaleen teemana on esivallan kyseenalaistaminen ja (nuoruuden) kapina. Kappaleesta on olemassa monta cover-versiota, muun muassa suomalaisen Sturm und Drangin tekemä. == Kappaleen tausta == Judas Priest suuntasi yhdessä tuottaja Tom Allomin kanssa äänittämään kuudetta studiolevyään Ringo Starrin Tittenhurst Park -kartanoon vuoden 1979 lopulla. Paikan omistivat sitä ennen John Lennon ja Yoko Ono. Samaisessa kartanossa yhtye oli miksannut ennen British Steeliä ilmestyneen live-levynsä Unleashed in the East. Talossa oli kuvattu myös Lennonin ”Imagine”-kappaleen videota ja kartanon tiluksiin kuuluvalla lammella taas oli kuvattu John ja Yoko soutelemassa ”Jealous Guy” -laulun videolla. Laulaja Rob Halford toteaa, että vaikka yhtye ei ollut millään lailla poliittinen, niin ”Breaking the Law” on ilman muuta ajankohtainen yhteiskunnallinen kommenttiraita. Yhtye myös oli tietoinen siitä, mitä musiikkikentällä tapahtui, ja punk-liike antoi jonkinlaisen sysäyksen kappaleelle "oksat pois" -meiningillään. Aluksi Halford seurasi Margaret Thatcherin valtaannousua vuonna 1979 jokseenkin välinpitämättömänä – toki hän ymmärsi että oli iso juttu, kun naisesta tuli Britannian pääministeri. Pian kävi ilmi, että Thatcherin hallituksella oli "pahoja asioita tekeillä". Teollisuus oli vaikeuksissa Midlandsissä ja muualla Britanniassa, työttömyys kasvoi. Miljoonat nuoret kokivat, ettei heillä ole toivoa ja että heidät on syrjäytetty. Halford asettautuu sanoituksissa ahtaalle ajetun työttömän nuoren miehen asemaan: Vapaasti suomennettuna: "Mä meen ihan hukkaan, oon ilman duunii ja alamaissa. Tää niin turhauttaa mua, ja mä vaan ajelehdin kaupungista toiseen. Tuntuu ettei ketään kiinnosta elänkö mä vai kuolenks mä pois". Halford ei pyrkinyt puhetorveksi, mutta hän kuitenkin halusi kappaleessa heijastella ja dokumentoida sitä mitä hän ympärillään näki: kansalaisoikeuksia kavennettiin ja ympärillä oli vihaa ja anarkiaa. Kappaleen rytmi on nopea, eikä melodiassa ole sanoituksesta huolimatta synkkyydestä tietoakaan. Nuori kuitenkin kokee, että kaikki lupaukset on petetty, joten ihan sama vaikka sitten itse järjestää elämään vähän säpinää. Kappaleella kaikuu Robin huuto: "You don't know what it's like!" Sillä jos hyväosaiset tietäisivät nuorten epätoivon omissa nahoissaan, he purkaisivat tuntojaan aivan samalla tavalla. === Äänimaisema === Tuottaja Tom Allom panosti erilaisiin ääniteknisiin kokeiluihin, joihin hän kannusti yhtyettäkin. Rob Halford kehuu, että Allom oli erinomainen ääniteknikko. ”Breaking the Law” -kappaleen taustalta kuuluu muun muassa särkyvän lasin ääntä. Äänet aiheutti Glenn Tipton, joka paiskelee maito- ja olutpulloja studion ulkoseinään. == Kokoonpano == * Rob Halford – laulu * Glenn Tipton – kitara * K.K. Downing – kitara * Ian Hill – basso * Dave Holland – rummut == Lähteet == == Aiheesta muualla == * * Luokka:Judas Priestin kappaleet Luokka:Vuoden 1980 kappaleet
Sergei Iljušin

Sergei Vladimirovitš Iljušin (, 30. maaliskuuta (J: 18. maaliskuuta) 1894 Diljalevo – 9. helmikuuta 1977 Moskova) oli neuvostoliittolainen lentokonesuunnittelija. Sergei Iljušin syntyi Keski-Venäjän maaseudulla köyhään perheeseen. Siksi Sergei joutui aloittamaan työnteon jo lapsena. 16-vuotiaana hän joutui Pietarissa lentokentän puhdistus- ja korjaustyöhön. Siellä hän sai ensikosketuksen ilmailuun, lisäksi kentällä järjestettiin Venäjän ensimmäinen ilmailuviikko-tapahtuma, jossa Sergei näki Venäjän kuuluisimmat lentäjät ja heidän koneensa. Sergei ilmoittautui lentokouluun, joten hänen oma taloutensa oli ilmeisesti kohentunut. Kun bolševikkien vallankumoukselliset olivat ottaneet Venäjällä vallan, Sergei Iljušin liittyi Puna-armeijaan ja taisteli sisällissodassa. Kerran hänen piti purkaa englantilainen sotasaaliskone ja viedä se Moskovaan. Sergei haaveili tässä vaiheessa joskus itsekin suunnittelevansa lentokoneita. Sergei Iljušin pääsi opiskelemaan ilmavoimien akatemiaan ja valmistui noin 30-vuotiaana. Tällöin hänet komennettiin lentokoneiden valmistuksen tarkastajaksi, joka esti omien suunnitelmien teon. Pian toinen maailmansota muodostui todelliseksi uhkaksi ja Iljušin katsoi velvollisuudekseen alkaa itse suunnitella lentokoneita. Hän lähetti esimiehilleen toistuvia pyyntöjä saada siirto suunnittelutehtäviin ja lopulta siihen myönnyttiin. Hän sai suunnittelutoimiston johtajuuden. Iljušinin ensimmäinen lentokone oli pitkän kantaman pommikone, jonka prototyyppi sai kutsumanimen Moskva. Moskva saavutti matkalennon maailmanennätyksen vuonna 1938 lennollaan Moskovasta Vladivostokiin. Seuraavana vuonna se lensi Atlantin yli Pohjois-Amerikkaan. Sodassa Iljušin Il-4 pommikone oli käytössä pitkän kantaman, muun muassa Berliinin, pommituksissa. Tämän jälkeen Iljušin suunnitteli Iljušin Il-2 rynnäkkökoneen eli Sturmovikin. Puna-armeijassa se tunnettiin Lentävänä panssarivaununa ja saksalaiset kutsuivat sitä Mustaksi kuolemaksi. Kone oli voimakkaasti panssaroitu ja hankala tuhota IT-konekivääreillä. Koneita valmistettiin yli 40 000 kappaletta. Sodan loputtua Iljušin suunnitteli Il-12, Il-14 ja Il-18-matkustajakoneet. Vuonna 1962 Iljušin toi Aeroflotin käyttöön Il-62 matkustajakoneen, joka oli nelimoottorinen 200-paikkainen suihkukone mannertenvälisille etäisyyksille. Esimerkiksi Douglas DC-8 tuli käyttöön vasta muutamaa vuotta myöhemmin. Sergei Iljušin voitti monia palkintoja, muun muassa Sosialistisen työn sankari -mitalin. ==Lähteet== * Soviet Aviation of World War II Luokka:Neuvostoliittolaiset lentokonesuunnittelijat Luokka:Sosialistisen työn sankarit Luokka:Vuonna 1894 syntyneet Luokka:Vuonna 1977 kuolleet
Harold Osborn

Harold Marion Osborn (13. huhtikuuta 1899 Butler, Illinois – 5. huhtikuuta 1975) oli yhdysvaltalainen korkeushyppääjä ja kymmenottelija. Osborn rikkoi 27. toukokuuta 1924 Edward Beesonin kymmenen vuotta vanhan korkeushypyn maailmanennätyksen kahdella sentillä hyppäämällä tuloksen 203. Saman kesän Pariisin olympialaisissa hän voitti korkeushypyn tuloksella 198. Se oli uusi olympiaennätys, joka kesti 12 vuotta. Neljä päivää myöhemmin alkoi kymmenottelu, jonka toisena päivänä hän ohitti maanmiehensä Emerson Nortonin kahdessa viimeisessä lajissa ja voitti tämän 360 pisteellä. Osbornin tulos 7711 pistettä paransi vanhaa maailmanennätystä 229 pisteellä. Hän on ainoa urheilija, joka on pystynyt voittamaan olympiakultaa sekä korkeushypyssä että kymmenottelussa. Amsterdamin olympialaisissa 1928 Osborn sijoittui korkeushypyssä viidenneksi. Osborn voitti urallaan 17 kansallista mestaruutta korkeushypyssä, kymmenottelussa, aitajuoksussa ja vauhdittomissa hypyissä. Vielä 37-vuotiaana vuonna 1936 Osborn teki vauhdittoman korkeushypyn maailmanennätyksen (5 jalkaa, 6 tuumaa). == Lähteet == == Aiheesta muualla == * Osborn, Harold M. www.hickoksports.com (archive.is-sivustolle arkistoitu versio) * http://www.hillsboroschools.net/schools/hhs/athletics/sports/halloffame/osborn/osborn.htm * Osborn olympic.org:ssa Luokka:Yhdysvaltalaiset korkeushyppääjät Luokka:Yhdysvaltalaiset olympiavoittajat Luokka:Yhdysvaltalaiset yleisurheilun moniottelijat Luokka:Vuonna 1899 syntyneet Luokka:Vuonna 1975 kuolleet